62019TO0480(03)_INF
Διάταξη του Γενικού Δικαστηρίου (δέκατο πενταμελές τμήμα)της 10ης Ιουνίου 2025 – Landesbank Baden-Württemberg κατά ΕΣΕ (Εκ των προτέρων εισφορές για το 2019)
(Υπόθεση T‑480/19)
«Οικονομική και Νομισματική Ένωση – Τραπεζική ένωση – Ενιαίος μηχανισμός εξυγίανσης των πιστωτικών ιδρυμάτων και ορισμένων επιχειρήσεων επενδύσεων (ΕΜΕ) – Ενιαίο Ταμείο Εξυγίανσης (ΕΤΕ) – Απόφαση του ΕΣΕ σχετικά με τον υπολογισμό των εκ των προτέρων εισφορών για το 2019 – Υποχρέωση αιτιολογήσεως – Πραγματική δικαστική προστασία – Ίση μεταχείριση – Αρχή της αναλογικότητας – Περιθώριο εκτίμησης του ΕΣΕ – Ένσταση ελλείψεως νομιμότητας – Περιθώριο εκτίμησης της Επιτροπής – Άρθρο 70, παράγραφος 2, του κανονισμού (ΕE) αριθ. 806/2014 – Προσφυγή προδήλως στερούμενη νομικού ερείσματος»
1.
Θεσμικά όργανα της Ευρωπαϊκής Ένωσης – Άσκηση των αρμοδιοτήτων – Εξουσία της Επιτροπής να εκδίδει πράξεις κατ’ εξουσιοδότηση – Περιεχόμενο – Σύνθετες εκτιμήσεις και αξιολογήσεις – Ευρύ περιθώριο εκτιμήσεως – Οδηγία 2014/59 για τη θέσπιση πλαισίου για την ανάκαμψη και την εξυγίανση πιστωτικών ιδρυμάτων και επιχειρήσεων επενδύσεων – Καθορισμός κριτηρίων για την προσαρμογή των εκ των προτέρων εισφορών – Δικαστικός έλεγχος – Όρια
(Άρθρο 290 ΣΛΕΕ· κανονισμός 806/2014 του Ευρωπαϊκού Κοινοβουλίου και του Συμβουλίου, αιτιολογική σκέψη 41· οδηγία 2014/59 του Ευρωπαϊκού Κοινοβουλίου και του Συμβουλίου)
(βλ. σκέψεις 43, 45, 50)
2.
Δίκαιο της Ευρωπαϊκής Ένωσης – Αρχές – Ασφάλεια δικαίου – Νομοθεσία της Ένωσης – Απαιτήσεις σαφήνειας και ακρίβειας – Όρια
(βλ. σκέψεις 94-97)
3.
Δίκαιο της Ευρωπαϊκής Ένωσης – Αρχές – Ασφάλεια δικαίου – Νομοθεσία της Ένωσης – Απαίτηση σαφήνειας και προβλεψιμότητας – Κατ’ εξουσιοδότηση κανονισμός 2015/63 για τη συμπλήρωση της οδηγίας 2014/59 όσον αφορά τις εκ των προτέρων εισφορές σε χρηματοδοτικές ρυθμίσεις εξυγίανσης – Παροχή διακριτικής ευχέρειας στο Ενιαίο Συμβούλιο Εξυγίανσης (ΕΣΕ) όσον αφορά τη μέθοδο υπολογισμού των εκ των προτέρων εισφορών – Προϋποθέσεις – Ορισμός με επαρκή σαφήνεια της εκτάσεως και του τρόπου ασκήσεως της εξουσίας αυτής
(Κανονισμός 2015/63 της Επιτροπής, άρθρα 6 §§ 5 έως 7, και 7 § 4)
(βλ. σκέψεις 116-119, 121)
4.
Ένσταση ελλείψεως νομιμότητας – Προϋποθέσεις παραδεκτού – Ένσταση προβληθείσα με υπόμνημα περί προσαρμογής των αρχικών αιτημάτων – Πραγματικά και νομικά στοιχεία γνωστά κατά τον χρόνο ασκήσεως της προσφυγής – Μη τροποποίηση των εν λόγω στοιχείων στην πράξη που αντικαθιστά ή τροποποιεί την αρχικώς προσβληθείσα πράξη – Απαράδεκτο
(Κανονισμός Διαδικασίας του Γενικού Δικαστηρίου, άρθρο 86)
(βλ. σκέψεις 186, 188, 190, 191, 193, 197, 199)
5.
Πράξεις των οργάνων – Αιτιολογία – Υποχρέωση – Περιεχόμενο – Απόφαση του Ενιαίου Συμβουλίου Εξυγίανσης (ΕΣΕ) σχετικά με τις εκ των προτέρων εισφορές στο Ενιαίο Ταμείο Εξυγίανσης (ΕΤΕ) – Δεν απαιτείται να περιλαμβάνεται στην απόφαση αυτή το σύνολο των στοιχείων που καθιστούν δυνατό τον έλεγχο της ακρίβειας του υπολογισμού των εισφορών – Στάθμιση μεταξύ της υποχρέωσης αιτιολογήσεως και της γενικής αρχής προστασίας του επιχειρηματικού απορρήτου των οικείων ιδρυμάτων – Νομιμότητα των διατάξεων του κανονισμού 2015/63 που αφορούν τη μέθοδο υπολογισμού των εκ των προτέρων εισφορών στο ΕΤΕ – Αρχή του σεβασμού του επιχειρηματικού απορρήτου – Υποχρέωση του ΕΣΕ να δημοσιεύει και να διαβιβάζει στα οικεία ιδρύματα, σε συγκεντρωτική και ανωνυμοποιημένη μορφή, τις πληροφορίες σχετικά με τα ιδρύματα για τον υπολογισμό της εκ των προτέρων εισφοράς
(Άρθρο 296, εδ. 2, ΣΛΕΕ· κανονισμός 806/2014 του Ευρωπαϊκού Κοινοβουλίου και του Συμβουλίου· κανονισμός 2015/63 της Επιτροπής, άρθρα 4 έως 7 και 9 και παράρτημα I· οδηγία 2014/59 του Ευρωπαϊκού Κοινοβουλίου και του Συμβουλίου)
(βλ. σκέψεις 256-267)
6.
Πράξεις των οργάνων – Αιτιολογία – Υποχρέωση – Περιεχόμενο – Απόφαση του Ενιαίου Συμβουλίου Εξυγίανσης (ΕΣΕ) σχετικά με τις εκ των προτέρων εισφορές στο Ενιαίο Ταμείο Εξυγίανσης (ΕΤΕ) – Αιτιολογία στηριζόμενη αποκλειστικά σε άλλες νομικές πράξεις, όπως οι ενδιάμεσες αποφάσεις, με τις οποίες διευκρινίζονται και συμπληρώνονται ορισμένες πτυχές του καθορισμού των εν λόγω εισφορών – Παράλειψη δημοσιεύσεως ή κοινοποιήσεως στα ιδρύματα των άλλων αυτών πράξεων – Έλλειψη νομιμότητας
(Άρθρο 296, εδ. 2, ΣΛΕΕ)
(βλ. σκέψεις 369, 374)
7.
Δίκαιο της Ευρωπαϊκής Ένωσης – Αρχές – Δικαιώματα άμυνας – Δικαίωμα αποτελεσματικής δικαστικής προστασίας – Περιεχόμενο – Απόφαση του Ενιαίου Συμβουλίου Εξυγίανσης (ΕΣΕ) σχετικά με τις εκ των προτέρων εισφορές στο Ενιαίο Ταμείο Εξυγίανσης (ΕΤΕ) – Αρχή της εκατέρωθεν ακροάσεως – Εξαιρέσεις – Γενική αρχή προστασίας του επιχειρηματικού απορρήτου – Στάθμιση – Επιτρέπεται
(Χάρτης των Θεμελιωδών Δικαιωμάτων της Ευρωπαϊκής Ένωσης, άρθρο 47· κανονισμός 806/2014 του Ευρωπαϊκού Κοινοβουλίου και του Συμβουλίου· κανονισμός 2015/63 της Επιτροπής, άρθρα 4 έως 7 και 9 και παράρτημα I· οδηγία 2014/59 του Ευρωπαϊκού Κοινοβουλίου και του Συμβουλίου)
(βλ. σκέψεις 382-395)
8.
Οικονομική και νομισματική πολιτική – Οικονομική πολιτική – Ενιαίος μηχανισμός εξυγίανσης των πιστωτικών ιδρυμάτων και ορισμένων επιχειρήσεων επενδύσεων – Εκ των προτέρων εισφορές στο Ενιαίο Ταμείο Εξυγίανσης (ΕΤΕ) – Ετήσιο ανώτατο όριο του σωρευτικού ποσού των επιμέρους εισφορών στο ΕΤΕ, το οποίο καθορίζεται στο 12,5 % του τελικού επιπέδου-στόχου – Πεδίο εφαρμογής – Εφαρμογή κατά την αρχική περίοδο
(Κανονισμός 806/2014 του Ευρωπαϊκού Κοινοβουλίου και του Συμβουλίου, άρθρα 70 § 2, εδ. 1 και 4)
(βλ. σκέψεις 423, 425)
9.
Οικονομική και νομισματική πολιτική – Οικονομική πολιτική – Ενιαίος μηχανισμός εξυγίανσης των πιστωτικών ιδρυμάτων και ορισμένων επιχειρήσεων επενδύσεων – Εκ των προτέρων εισφορές στο Ενιαίο Ταμείο Εξυγίανσης (ΕΤΕ) – Ετήσιο ανώτατο όριο του σωρευτικού ποσού των επιμέρους εισφορών στο ΕΤΕ, το οποίο καθορίζεται στο 12,5 % του τελικού επιπέδου-στόχου – Περιεχόμενο – Μη υπέρβαση του εν λόγω ανώτατου ορίου από το Ενιαίο Συμβούλιο Εξυγίανσης (ΕΣΕ) – Κριτήρια εκτιμήσεως – Δυναμική προσέγγιση του τελικού επιπέδου-στόχου
(Κανονισμός 806/2014 του Ευρωπαϊκού Κοινοβουλίου και του Συμβουλίου, άρθρα 69 § 1, και 70 § 2, εδ. 1 και 4)
(βλ. σκέψη 426)
Διατακτικό
Το Γενικό Δικαστήριο διατάσσει:
1)
Απορρίπτει την προσφυγή.
2)
Η Landesbank Baden-Württemberg φέρει τα δικαστικά έξοδά της καθώς και τα έξοδα στα οποία υποβλήθηκε το Ενιαίο Συμβούλιο Εξυγίανσης.
3)
Η Ευρωπαϊκή Επιτροπή φέρει τα δικαστικά έξοδά της.